Diari Oficial de la Generalitat Valenciana


Sumari del DOGV 5205, del 23-02-2006 (2006/1764)

ORDE de 16 de gener de 2006, de la Conselleria de Cultura, Educació i Esport, per la qual s'autoritza l'ampliació de determinades especialitats del Conservatori d'Ensenyances Musicals de grau elemental Vicente Perelló de titularitat municipal, de l'Ajuntament de Benimeli (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1764


Data del document
:   16-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Benimeli
    * música
    * centre d'ensenyament
    * educació artística

ORDE de 16 de gener de 2006, de la Conselleria de Cultura, Educació i Esport, per la qual s'autoritza l'ampliació de determinades especialitats del Conservatori d'Ensenyances Musicals de grau elemental Vicente Perelló de titularitat municipal, de l'Ajuntament de Benimeli (Alacant). [2006/X1764]  
L'expedient ha sigut iniciat pel representant de l'Ajuntament de Benimeli, en sol·licitud d'autorització per a l'ampliació d'especialitats impartides pel Conservatori Elemental de Música de grau elemental Vicente Perelló de titularitat municipal.  
Per Resolució de 7 de juliol de 2005 (DOGV de 27.07.2005), per la qual es disposa la publicació del Conveni de 20 de maig de 2005, entre la Generalitat Valenciana (Conselleria de Cultura, Educació i Esport) i l'Ajuntament de Benimeli, es va reconéixer la validesa acadèmica oficial de les ensenyances de música de grau elemental a impartir en el centre de titularitat municipal creant el Conservatori Elemental de Música Vicente Perelló.  
La clàusula sèptima del mencionat conveni establix que les modificacions que es produïsquen en les ensenyances, instal·lacions i altres requisits mínims del conservatori seran aprovades per orde del conseller de Cultura, Educació i Esport.  
Vist l'informe favorable de la Unitat d'Inspecció Educativa  
Vista la Llei Orgànica 8/1995, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyances artístiques i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyances artístiques.  
En exercici de les atribucions conferides per l'article 35 de la Llei de Govern Valencià,  
ORDENE  
Primer  
Autoritzar al Conservatori Municipal Elemental de Música Vicente Perelló de Benimeli l'ampliació de les especialitats que més avall es mencionen.  
Denominació genèrica: Conservatori Elemental d'Ensenyances Musicals  
Denominació específica: Vicente Perelló  
Titular: Ajuntament de Benimeli  
Adreça: Plaça Major, 12  
Localitat: Benimeli  
Província: Alacant  
Codi: 85861914  
Ensenyances de música de grau elemental autoritzades: Llenguatge musical, cor, piano, clarinet, trompeta, saxòfon, flauta travessera i percussió  
Ensenyances que s'amplien i autoritzen: Trombó  
Així mateix el centre haurà d'impartir les ensenyances complementàries que es requerixen en el Decret 151/1993, de 17 d'agost (DOGV de 02.09.1993), per a completar els estudis de l'especialitat instrumental que s'autoritza.  
Nombre de places escolars:  
Grau Elemental 80 places escolars.  
Segon  
La present autorització produirà efecte des de l'inici del curs acadèmic 2005/2006.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
Disposició addicional única  
La present Orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà de la notificació o publicació, segons qual siga l'últim dels actes.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons qual siga l'últim dels actes.  
València, 16 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN